|  |
| --- |
| Školjić 15 Rijeka 51000Tel: +385(51) 311-450Fax: +385(51) 330-330Naš znak: 100-30-15/53 - 40-00-01-14-3Rijeka, 18. kolovoza 2015. godine |

**NADZORNI ODBOR**

**KD Autotrolej d.o.o. Rijeka**

**Predmet: Davanje suglasnosti na sklapanje Aneksa ugovora za nabavu gradskih i**

 **prigradskih autobusa sa uslugom servisa u jamstvenom roku sa Prodavateljem**

 **AUTOBUS d.o.o. Zagreb**

 Poštovani,

 Ugovorom broj. 600-04-14/03 sklopljenim dana 23.12.2014. godine, utvrđeni su međusobni kupoprodajni odnosi između KD Autotrolej d.o.o. Rijeka i AUTOBUS d.o.o. Zagreb za "Nabavu gradskih i prigradskih autobusa sa uslugom servisa u jamstvenom roku” (u daljnjem tekstu: autobusi), a sve temeljem provedenog postupka javne nabave objavljenog u Elektroničkom oglasniku javne nabave br. 2014/S 005-0047108, evidencijski broj 600-04-14/03 od 14.10.2014. godine. Aneks ugovora se sklapa sukladno čl. 106 Zakona o javnoj nabavi i temeljem točke 6.3. Natječajne dokumentacije za nabavu gradskih i prigradskih autobusa sa uslugom servisa u jamstvenom roku. Naime, Kupac zahtjeva izvedbu tehničkog rješenja za 4 zglobna autobusa pogonjena na SPP i to u dijelu spajanja sustava informacijskih displeja na slijedeće načine:

1. spajanje displeja direktno na daljinski upravljač putem kojeg se onda ručno upisuju linije i
2. spajanje displeja na AKU uređaj koji je spojenu na vozačko računalo putem kojeg se prilikom određivanja smjene automatski na displej šalju podaci o liniji.

 Sukladno navedenom, Kupac i Prodavatelj sporazumno mijenjaju čl. 13 koji regulira rok isporuke i to na način da je krajnji rok isporuke za 4 niskopodnih zglobnih SPP autobusa: 285 dana od dana potpisa Ugovora o javnoj nabavi (umjesto 240 dana od potpisa Ugovora o javnoj nabavi).

 Nakon dobivene suglasnosti Nadzornog odbora KD Autotrolej d.o.o. Rijeka, s odabranim ponuditeljem biti će sklopljen Aneks ugovora o nabavci gradskih i prigradskih autobusa sa uslugom servisa u jamstvenom roku. Sukladno članku 31 Društvenog ugovora (sklapanje pravnih poslova čija vrijednost premašuje 1 milijun kuna) predlaže se Nadzornom odboru KD Autotrolej d.o.o. Rijeka da donese Odluku, kojom se direktoru društva KD Autotrolej d.o.o. Rijeka odobrava zaključenje predmetnog Aneksa ugovora.

 S poštovanjem,

 **Direktor:**

 **mr.sc. Željko Smojver, v.r.**